Diari Oficial de la Generalitat Valenciana


Sumari del DOGV 3822, del 25-08-2000 (2000/7002)

ORDRE de 21 d'agost de 2000, de la Conselleria de Benestar Social, per la qual es convoquen 48 beques dirigides a persones amb discapacitats psíquiques, físiques o sensorials, per a la realització de pràctiques de formació que es portaran a terme en les distintes conselleries del Consell de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7002


Data del document
:   21-08-2000

Organisme emissor
:   Conselleria de Benestar Social

Tipus de document
:   Ordre

Correcció d'errades

 Descriptors 

:   * discapacitat físic
    * discapacitat psíquic
    * ajuda pública
    * assignació per estudis
    * suport econòmic

ORDRE de 21 d'agost de 2000, de la Conselleria de Benestar Social, per la qual es convoquen 48 beques dirigides a persones amb discapacitats psíquiques, físiques o sensorials, per a la realització de pràctiques de formació que es portaran a terme en les distintes conselleries del Consell de la Generalitat Valenciana. [2000/7002]
  
La preocupació del Consell per la integració laboral de les persones amb discapacitat es plasma en distintes disposicions i programes afavoridors d'aquesta integració, i és en aquesta legislatura una de les prioritats bàsiques.
  
La Conselleria de Benestar Social, en el marc de la política dirigida a millorar i aconseguir una òptima i major especialització de les persones discapacitades dins de l'àmbit professional i laboral, té com a un dels seus objectius bàsics i prioritaris la integració laboral de les persones amb discapacitats psíquiques, físiques o sensorials.
  
Per a l'obtenció d'aquesta meta, s'ha revelat com a un recurs adequat la realització de pràctiques de formació i profesionalització de les persones discapacitades, dins de les diferents institucions o empreses, siguen aquestes públiques o privades.
  
És per això, que la Conselleria de Benestar Social, i en estreta coordinació i col·laboració amb les altres conselleries, que formen el Consell de la Generalitat Valenciana, convoca la concessió de 48 beques perquè persones amb discapacitat, puguen accedir a la realització de pràctiques professionals i de formació, dins de l'àmbit de l'administració pública.
  
Aquesta actuació es troba recollida en els objectius i activitats del programa 311.10 €Direcció i Serveis Generals?.
  
En virtut, de les facultats que em confereixen l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons allò establit pel Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Procedir a la convocatòria de concurs públic per a la concessió de 48 beques, dirigides a persones amb discapacitats psíquiques, físiques o sensorials, per a la realització de pràctiques professionals i de formació, en totes i en cadascuna de les conselleries que integren la Generalitat Valenciana.
  
Segon
  
Aprovar les bases que s'adjunten com a annex I, per les quals s'ha de regir aquesta convocatòria, i els models d'instància que s'adjunten com a annexos II i III d'aquesta ordre.
  
Tercer
  
La dotació econòmica de les beques se sufragarà a càrrec de la línia 07/000/00 del programa pressupostari 311.10 €Direcció i Serveis Generals?, dels pressupostos de la Generalitat Valenciana per a l'exercici 2000, per un import total màxim de 58.112.268 pessetes.
  
Quart
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
Cinqué
  
En allò no previst en aquesta ordre, resulta d'aplicació allò disposat en la Llei d'Hisenda Pública de la Generalitat Valenciana i en la seua Llei de Pressupostos , per a l'exercici 2000.
  
Sisé
  
Contra aquesta ordre, que esgota la via administrativa, podrà interposar-se recurs contenciós administratiu, en el termini de dos mesos següents a la seua publicació, davant el Tribunal Superior de Justícia de la Comunitat Valenciana, segons allò previst en els articles 10,1,j i 46 de la Llei 29/98, de 13 de juliol, reguladora d'aquesta jurisdicció . Així mateix serà possible recurs potestatiu de reposició, davant el conseller de Benestar Social, en el termini d'un mes següent a la seua publicació, segons els que preveuen els articles 107 i 117 de la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, en cas que aquesta última llei haja entrat en vigor.
  
Valencia, a 21 d'agost de 2000
  
El conseller de Bienestar Social,
  
RAFAEL BLASCO CASTANY
  
ANNEX I
  
Bases de la convocatòria per a la concessió de 48 beques dirigides a persones amb discapacitats psíquiques, físiques o sensorials, per a la realització de pràctiques de formació que es portaran a terme en les distintes conselleries del Consell de la Generalitat Valenciana.
  
Primera. Objecte
  
Les beques tenen com a objecte la formació complementària, i pràctiques professionals i formatives, de persones amb discapacitats psíquiques, físiques i sensorials, en l'àmbit de l'administració pública de la Generalitat Valenciana.
  
Segona. Nombre de beques i requisits de les persones sol·licitants.
  
Es convoquen un total de 49 beques de formació i pràctiques:
  
Beques tipus A: vint-i-quatre (24), destinades a persones amb discapacitats psíquiques que complisquen els requisits següents:
  
1. Ser espanyol/a, major de 28 anys i resident a la Comunitat Valenciana.
  
2. Tenir acreditada la qualificació de minusvalidesa per deficiència mental en un grau igual o superior al 33%.
  
3.Que en el moment de presentar la instància, el/la sol·licitant:
  
Es trobe assistint a un Centre Ocupacional, amb un mínim de dos anys, o que haja participat, en algun projecte o programa d'integració sociolaboral, o que el/la sol·licitant haja realitzat/prestat algun treball de característiques semblants.
  
4.Que el/la sol·licitant tinga autonomia personal en hàbits d'autoatenció.
  
5. Que el/la sol·licitant es puga desplaçar autònomament amb transport públic o privat.
  
6. Que el/la sol·licitant no presente problemes greus de conducta.
  
7. No tenir concedida qualsevol altra beca o ajuda que poguera concedir-se per la mateixa activitat o una similar.
  
En qualsevol cas, resulta condició necessària dels/de les adjudicataris/adjudicatàries que la discapacitat física o psíquica que tenen, no impedisca la realització de les corresponents pràctiques professionals i de formació que constituesca l'objecte de beca a què concórreguen.
  
Beques Tipus B: vint-i-quatre (24), destinades a persones amb discapacitats físiques o sensorials, que complisquen els requisits següents:
  
1) Ser espanyol/a, major de 18 anys i resident a la Comunitat Valenciana
  
2) Estar en possessió d'una diplomatura o llicenciatura universitària.
  
3)Tenir acreditada la qualificació de minusvalidesa per deficiència física en un grau igual o superior al 33% i inferior al 85%.
  
4) No tenir concedida qualsevol altra beca o ajuda que poguera concedir-se per la mateixa activitat o una similar.
  
Tercera. Dotació, durada i pagament de les beques
  
La dotació de les beques és de:
  
a) Beques tipus A (persones amb discapacitat psíquica): la dotació de cadascuna de les beques és de 100.000 pessetes brutes mensuals. Sobre aquesta quantitat es practicaran les retencions legals oportunes:
  
b.) Beques tipus B (persones amb discapacitat física i sensorial): La dotació de cadascuna de les beques és de 150.000 pessetes mensuals. Sobre aquesta quantitat es practicaran les retencions legals oportunes.
  
L'import total de les beques oferides en aquesta convocatòria és de 79.648.154 pessetes.
  
El període de gaudi de les beques, començarà l'1 d'octubre de 2000 i finalitzarà el 31 de desembre de 2000. No obstant això, aquest període es podrà prorrogar a l'exercici pressupostari de l'any 2001, fins a un màxim de 12 mesos, tot incloent-hi el període de pròrroga, sempre que hi haja consignació pressupostària en l'exercici de l'any 2001.
  
L'import de la beca serà pagat, mensualment, per la Conselleria de Benestar Social, amb la certificació prèvia del secretari/secretària general de la Conselleria de Benestar Social, de la bona marxa de l'activitat objecte de les beques.
  
A fi de poder emetre aquesta certificació, serà imprescindible la certificació prèvia del secretari/secretària general de la Conselleria on el/la becari/becària realitze les pràctiques, i del/ de la cap de servei on el/la becari/becària es trobe realitzant el seu període de formació.
  
Quarta. Formalització de sol·licituds i documentació que s'hi ha d'adjuntar
  
Els impresos de sol·licitud (annex II i annex III) estaran a disposició de les persones interessades al Registre General de la Conselleria de Benestar Social (passeig de l'Albereda, 16, de València), i a les direccions territorials de la Conselleria de Benestar Social d'Alacant, Castelló i València.
  
Les persones candidates presentaran les sol·licituds al Registre General o en qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot formalitzant, juntament amb la fotocòpia del Document Nacional d'Identitat (DNI), la documentació següent:
  
Beques tipus A: persones amb discapacitats psíquiques
  
a. Currículum, en què es farà constar les dades personals, formació acadèmica i experiència laboral, domicili actual, telèfon, i, si fa el cas, centre ocupacional on assistisca el/la sol·licitant, a més hauran d'aportar una foto format carnet del/ de la sol·licitant.
  
b. Certificat de la qualificació de minusvalidesa per retard mental en un grau igual o superior al 33%.
  
c. Certificat, en què es faça constar que el/la sol·licitant assisteix al centre ocupacional, durant, almenys, 2 anys o bé certificat en què s'acredite la participació en un projecte o programa d'inserció sociolaboral o, si fa el cas, certificat en què s'acredite que el/la sol·licitant ha realitzat/prestat algun treball de característiques similars.
  
d. Certificat en què es faça constar que el/la sol·licitant té coneixements bàsics en lectoescriptura i càlcul (nivell exigit en 2n de primària).
  
e. Certificat, en què es faça constar que el/la sol·licitant té autonomia personal en hàbits d'higiene, vestit i alimentació.
  
f. S'haurà de presentar, a més del document anterior, l'informe corresponent a la prova ICAP, havent d'haver-hi obtingut el/la sol·licitant una puntuació, almenys, de 80.
  
g. Certificat, en què es faça constar que el/la sol·licitant es pot desplaçar, autònomament, amb transport públic o privat.
  
h. Certificat, en què es faça constar que el/la sol·licitant no presenta problemes greus de conducta.
  
i. Declaració jurada del/la sol·licitant, que no té concedida qualsevol altra beca o ajuda que poguera concedir-se per la mateixa activitat o una similar.
  
Els certificats a què s'al·ludeix en aquest article, hauran de ser expedits pel director/a del centre ocupacional, psicòleg/psicòloga o la persona responsable d'emetre aquest certificat.
  
3.Beques tipus B: persones amb discapacitats físiques o sensorials.
  
a. Currículum, en què es faça constar les dades personals, data lloc de naixement, domicili actual, telèfon i una foto format carnet del/ de la sol·licitant.
  
b. Fotocòpia compulsada del títol universitari o certificat de l'expedient acadèmic.
  
c. Declaració jurada del/de la sol·licitant que no té concedida qualsevol altra beca o ajuda que poguera concedir-se per la mateixa activitat o una similar, i que es troba al corrent de les seues obligacions fiscals.
  
d. Qualsevol altre document compulsat que acredite la possessió de títols, cursos, conferències, mèrits docents, d'investigació, o experiència professional que es desitge al·legar.
  
e. Certificat, de la qualificació de minusvalidesa per deficiència física en un grau igual o superior al 33% i inferior al 85%.
  
Cinquena. Termini de presentació de sol·licituds
  
El termini de presentació de les sol·licituds serà de 15 dies hàbils a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Sisena. Selecció dels/ de les concursants
  
Per a l'examen de les sol·licituds de beques es constituirà una Comissió Avaluadora, formada pels membres següents:
  
La secretaria general administrativa de la Conselleria de Benestar Social, que actuarà de president de la Comissió o persona en qui delegue.
  
La cap de Servei de Discapacitats, de la Direcció General d'Integració Social de Discapacitats, de la Conselleria de Benestar Social o persona en qui delegue.
  
Un/a tècnic/a del Servei de Discapacitats de la Direcció General d'Integració Social de Discapacitats, de la Conselleria de Benestar Social o persona en qui delegue.
  
Els membres de la Comissió podran ser assessorats, en qualsevol cas, pel personal tècnic o professional que es considere necessari, que podran assistir-hi amb veu però sense vot.
  
La Conselleria de Benestar Social es reserva la facultat de deixar deserta totalment o parcialment, l'adjudicació de les beques convocades i d'interpretar el contingut d'aquestes bases.
  
La selecció dels/de les becaris/becàries es realitzarà d'acord amb el barem següent:
  
- Beques Tipus A (persones amb discapacitats psíquiques)
  
La valoració de les persones candidates es realitzarà d'acord amb els criteris següents:
  
1. Antiguitat al Centre Ocupacional:
  
3 anys assistint a un centre ocupacional: 0,5 punts.
  
4 anys assistint a un centre ocupacional: 1 punt.
  
5 o més anys assistint a un centre ocupacional: 1,5 punts.
  
2.Es valorarà la puntuació obtinguda en la prova ICAP, a partir de la puntuació exigida com a mínima (80):
  
de 81 a 90 punts: 1 punt.
  
de 91 a 99 punts: 2 punts.
  
3. Es valorarà l'experiència laboral del/de la sol·licitant d'acord amb els barem següents:
  
fins a 6 mesos treballats: 0,5 punts.
  
de 6 mesos a un any: 1 punt.
  
Més d'1 any: 1,5 punts.
  
4. Entrevista, fins a un màxim de 5 punts. En l'entrevista es valoraran els nivells en habilitats socials bàsiques i en hàbits de conducta i laborals del/de la sol·licitant, així com el nivell de coneixements dels idiomes oficials a la Comunitat Valenciana.
  
- Beques tipus B (persones amb discapacitats físiques o sensorials)
  
La valoració de les persones candidates es realitzarà d'acord amb els criteris següents:
  
Coneixements de valencià: un màxim d'1 punt d'acord amb els nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:
  
Nivell oral: 0,25 punts.
  
Nivell elemental: 0,50 punts.
  
Nivell mitjà: 0,75 punts.
  
Nivell superior: 1 punt.
  
Coneixements d'altres idiomes comunitaris: fins a un màxim de 2 punts.
  
Cursos realitzats: fins a un màxim d'1 punt.
  
Entrevista: un màxim de 5 punts. En l'entrevista es valorarà l'experiència professional i els coneixements de l'administració autonòmica.
  
En finalitzar el procés selectiu, la comissió elaborarà una proposta de concessió de beques que contindrà la relació de beneficiaris/beneficiàries i una borsa de reserva prioritzada, segon la puntuació obtinguda, per a cobrir vacants que es puguen produir per renúncia, abandonament o rescissió.
  
Setena. Concessió
  
Les beques seran adjudicades per resolució del conseller de Benestar Social, a la vista de la proposta de la Comissió Avaluadora, en el termini màxim d'un mes a partir de l'endemà de l'acabament de presentació de sol·licituds. La no resolució adjudicant dins del termini establit anteriorment, produirà l'efecte de la desestimació presumpta de la sol·licituds presentades.
  
La resolució de concessió serà publicada en el Diari Oficial de la Generalitat Valenciana. Sense perjudici del que s'hi ha exposat, la resolució s'exposarà als taulers de la Conselleria de Benestar Social i a les direccions territorials de la Conselleria.
  
Vuitena. Obligacions, incidències i tutoria dels/de les becaris/becàries.
  
Les beques són compatibles amb el gaudi de qualsevol altra ajuda que poguera concedir-se per la mateixa activitat o una similar. La infracció d'aquesta regla deixarà sense efecte la beca.
  
La condició de becari/becària no genera cap relació laboral ni administrativa amb la Generalitat Valenciana.
  
Els/les becaris/becàries, si correspon, hauran de presentar la documentació acreditativa de tenir cobertura sanitària. La Conselleria de Benestar Social concertarà una assegurança d'accidents per a tots/totes els/les becaris/becàries i una assegurança d'assistència per a qui no la tinga.
  
El conseller de Benestar Social, resoldrà les incidències que es produïsquen durant el període de gaudi de les beques i podrà deixar sense efecte aquestes, en cas d'incompliment de les seues obligacions per part del becari/becària o quan no realitzara l'activitat que va motivar la concessió o deixara de reunir els requisits exigits.
  
Les incidències que es puguen produir es resoldran, amb la consulta prèvia del secretari/secretària general de la Conselleria on estiga destinat/destinada el/la becari/becària, i, en tot cas, amb l'audiència prèvia de la persona interessada. També caldrà l'informe de la Comissió de Seguiment i Avaluació.
  
Els/les secretaris/secretàries generals de cadascuna de les Conselleries, assignaran els distints departaments i serveis administratius. Els caps de servei on realitze el seu treball el/la becari/becària, ordenaran les activitats i delimitaran el nombre d'hores presencials d'aquests/es durant el funcionament dels serveis, perquè siga acreditada la seua assistència, tot això segons els criteris del seus serveis i la formació que tinga el/la becari/becària. A més ,programarà les activitats a realitzar en el departament, i hi actuarà com a tutor/a formatiu/formativa i avaluarà l'activitat d'aquest en la manera que es considere més adient, tot tenint en compte les seues característiques.
  
Davant les incidències, renúncies, abandonaments o incompliments que deixen vacant una beca, es cobrirà aquesta segons l'ordre establit a la borsa de reserva que resulte del procés de selecció.
  
Novena. Lloc de prestació de les pràctiques
  
Els/les aspirants hauran d'emplenar en la sol·licitud la província on vulguen portar a terme les pràctiques de formació. Les pràctiques es realitzaran en les dependències administratives de les distintes conselleries de la Generalitat Valenciana, en les províncies de València, Alacant i Castelló. No obstant això, la Comissió Avaluadora, i a la vista de les sol·licituds presentades, podrà variar el nombre i el lloc de prestació de les pràctiques.
  
CONSELLERIES
  
Total Beques : 48
  
Conselleria de Presidència (5)
  
Conselleria d' Economia, Hisenda i Administració Pública. (5)
  
Conselleria d'Obres Públiques, Urbanisme i Transports (5)
  
Conselleria de Cultura, Educació i Ciència (5)
  
Conselleria de Sanitat (5)
  
Conselleria d'Ocupació, Indústria i Comerç (5)
  
Conselleria d' Agricultura, Pesca i Alimentació (5)
  
Conselleria de Medi Ambient (5)
  
Conselleria de Benestar Social (8)
  
VALÈNCIA
  
Total Beques: Tipus A (psíquics/psíquiques) = 12
  
Tipus B (físics/físiques i sensorials) = 12
  
 Serveis centrals i departaments administratius de totes les conselleries
  
 CASTELLÓ
  
Total Beques : Tipus A (psíquics/psíquiques) = 4
  
Tipus B (físics/físiques i sensorials) = 4
  
Direccions territorials de les conselleries de la Generalitat Valenciana a Castelló
  
ALACANT
  
Total Beques : Tipus A (psíquics/psíquiques) = 8
  
Tipus B (físics/físiques i sensorials) = 8
  
Direccions territorials de les conselleries de la Generalitat Valenciana a Alacant
  
Desena. Comissió de Seguiment i Valoració.
  
A fi de portar a terme el seguiment, avaluació i valoració del treball realitzat pels/per les becaris/becàries pel que fa al compliment dels treballs assignats, així com de la valoració de la realització d'aquestes beques, es crearà una Comissió de Seguiment i Valoració, formada per:
  
El/la cap de Servei de Discapacitats de la Direcció General d' Integració Social de Discapacitats, que actuarà de president/a de la Comissió.
  
Un/a tècnic/a del Servei de la Direcció General d' Integració Social de Discapacitats, de la Conselleria de Benestar Social, que actuarà com a secretari/secretària de la Comissió.
  
1 Representant de les Associacions/Federacions de Discapacitats Psíquics, més representativa de la Comunitat Valenciana
  
1 Representant de les Associacions/Federacions de Discapacitats Físics de la Comunitat Valenciana, més representativa de la Comunitat Valenciana
  
1 Representant de les Associacions/Federacions de Discapacitats Sensorials de la Comunitat Valenciana, més representativa de la Comunitat Valenciana
  
Aquesta Comissió de Seguiment i Valoració, que es reunirà amb una periodicitat bimensual, tindrà com a objecte últim elaborar una memòria sobre les experiències, els resultats obtinguts i la projecció futura d'aquestes beques de formació.
  
ANNEX II
  
Només persones amb discapacitats Psíquiques
  
Sol·licitud Beques per a persones amb discapacitats psíquiques
  
Sr./Sra.-?.. amb domicili a?.., carrer?., núm.-- ,amb DNI núm.-?,expedit a ?.,data?.., telèfon??.,.en el meu nom, coneixent l'Ordre publicada en el DOGV núm.,?..de data??, per la qual la Conselleria de Benestar Social convoca beques destinades a persones amb discapacitats psíquiques per a la realització de pràctiques de formació en les distintes conselleries de la Generalitat Valenciana i d'acord amb les condicions establides en les bases, em compromet a acceptar-les, a assistir i participar, plenament, en els programes de formació i pràctiques que siguen establides, en cas de ser adjudicatari/adjudicatària, i declare que totes les dades personals assenyalades en l'escrit són certes, i adjunte la documentació següent.
  
 Fotocòpia del DNI.
  
 Currículum
  
 Certificat de la qualificació de minusvalidesa per retard mental en un grau igual o superior al 33%.
  
 Certificat expedit pel/per la director/a del Centre Ocupacional en què es fa constar que el/la sol·licitant, assisteix al Centre Ocupacional, durant, almenys, 2 anys, o certificat en què es faça constar que el/la sol·licitant ha participat en algun projecte o programa d'integració sociolaboral, o si fa el cas, certificat en què es faça constar que el/la sol·licitant ha prestat/realitzat algun treball de característiques similars.
  
 Certificat en què es faça constar que el/la sol·licitant té coneixements bàsics en lectoescriptura i càlcul (nivell exigit 2n. de primària).
  
 Certificat en què es faça constar que el/la sol·licitant té autonomia personal en hàbits d'higiene, vestit i alimentació.
  
 Informe corresponent a la prova ICAP, havent d'haver-hi obtingut el/la sol·licitant una puntuació, almenys, de 80.
  
 Certificat en què es faça constar que el/la sol·licitant es puga desplaçar, autònomament, amb transport públic i privat.
  
 Certificat en què es faça constar que el/la sol·licitant no presenta problemes greus de conducta.
  
 Declaració jurada del/de la sol·licitant, que no té concedida qualsevol altra beca o ajuda que poguera concedir-se per la mateixa activitat o una similar.
  
 Altres documents.........
  
SOL.LICITA: Que em siga admesa aquesta instància amb la seua documentació a l'efecte d'allò establit en la convocatòria de beques , i sol·licita portar a terme les pràctiques a:
  
Ratlleu amb una creu allò que no corresponga
  
 VALÈNCIA ALACANT CASTELLÓ
  
València, ??.d???.de 2.000.
  
Firma de la persona interessada
  
CONSELLERIA DE BENESTAR SOCIAL
  
ANNEX III
  
Només persones amb discapacitats físiques o sensorials
  
Sol·licitud Beques de persones amb discapacitats físiques o sensorials
  
Sr/Sra.-?.., amb domicili a?.., carrer?., núm.-?, amb DNI núm.-?expedit a ?., data?.., telèfon??., en nom meu, coneixent l'Ordre publicada en el DOGV núm.,?..de data??, per la qual la Conselleria de Benestar Social convoca beques destinades a persones amb discapacitats físiques i sensorials per a la realització de pràctiques de formació en les distintes conselleries de la Generalitat Valenciana, i d'acord amb les condicions establides en les bases, em compromet a acceptar-les, a assistir i a participar, plenament, en els programes de formació i pràctiques que siguen establits, en cas de ser adjudicatari/adjudicatària, i declare que totes les dades personals, assenyalades en l'escrit són certes, i adjunte la documentació següent.
  
 Fotocòpia del DNI
  
 Currículum
  
 Certificat de la qualificació de minusvalidesa por deficiència física o sensorial en un grau igual o superior al 33% i inferior al 85%.
  
 Fotocòpia compulsada del títol universitari o certificat de l'expedient acadèmic.
  
 Declaració jurada del/de la sol·licitant que no té concedida qualsevol altra beca o ajuda que poguera concedir-se per aquesta activitat o una similar.
  
 Qualsevol altra documentació compulsada que acredite la possessió de títol, cursos, conferències, mèrits docents, d'investigació, o experiència professional que desitge al·legar..
  
 Altres documents.........
  
SOLICITA: Que em siga admesa aquesta instància amb la seua documentació a l'efecte d'allò establit en la convocatòria de beques, i sol·licite portar a terme les pràctiques a:
  
Ratlleu amb una crea allò que no corresponga
  
 VALÈNCIA ALACANT CASTELLÓ
  
València, ??.d???.de 2.000.
  
Firma de la persona interessada.